钦定古今图书集成/方舆汇编/职方典/第1077卷 > 《玉虚洞天赋》前人
## 钦定古今图书集成/方舆汇编/职方典/第1077卷 > 《玉虚洞天赋》前人

盖在昔混辟氏剖南岳之盘，为武彝之𡽱。嵲而有三
十六峰，逶迤上游。玉虚之洞，乃孕厥嶐嵸。溯龟山而
卬耸，带狮岩而聿崚。裔堞冠岭，悬崖缀谾，窈窈屼屼，
冥冥濛濛。几折斯升，委蛇而通。仙源之洞，敞若穹窿。
瑶浆璚液，涓涓滴滴，倒泻于垂莲石隙之中。厥甘如
醴，清脾沁胸。鼍梁横架，宛若垂虹；鹊岩伏隐，亦似呼
风。至夫天柱并撑，擎空欲坠；月台孤耸，留蟾不寐。锺
吕仙隐，飘飘游戏。蜂窠如斗，孰生厥蒂？野人削之，蠲
烦释滞。眷仙源之洞侧，左辟洞乎桃华。分石门而下
入，寂群游而不哗。夏火云而炎减，冬雪蕊而温加。洞
门造化，安知其他？俄而桃浪排空，层层汹涌，若从上
下观之，心恐。帘曰“水晶，何以名之？”仙濑？缀裛，仿佛因
而。太极之窝，孰手一丸。彼仙人者，弄而闲闲。亦有跃
鲤，讵像厥物。嘘气凌腾，窅窅忽忽。祥云之石，五色璀
然。若隐若现，掩映何年。丹黄赤绿，紫黝相鲜。须臾之
间，逢逢嘒嘒。耳不能辨，意不及会。仙籁之钟鼓笙竽，
飘飘然于洞门之外。内爰有怪石，崎《嶬嶪》岌突乎如。
之将堕，昂乎如鹰之欲击。向佛像而皈依，亦垂头
而敛翼。更有鸿濛窅窔幽影日中而未甚辨色。若人
之有宫寝，肃而挺立。亦庄亦严，实维伊何。冕石巍然，
四壁悬谲，千崖簇异。其崿崿枚枚者，洵不可以数计。
洞左而下，蜿蜒而右。石磴嵯峨，如龙翔首。矫矫行空，
冯虚御风。寒气袭人，是为飞龙。巉仄幽邃，不炬不瞩。
卸冠而入，阴飔弗弗委蛇屈首，无虑，有二十馀曲，似
有亭烟。丹灶《混元》，《九还》千炼。羡门《偓佺》，跃马之石，状
俨腾骧，昂首蹲趾。厓足之旁，宛彼鹦鹉，亦耸而立，虽
不能言，默留厥迹。石壁侧布，厥有仙床，齿齿石阑，平
广而长。须臾半壁突出其上，俨如手擎仙人之掌，若
彼仙靴倒插于地。琵琶笔架危悬，横置一线之天。微
光可覰，朦朦颎颎，周山巅而觅之，则不见其处。“中有
涧溜，潎洌水窟，既寒既凛，沦肌浃骨，伏地而流潜，逾
十馀里之外，而滚滚渤渤，幽洞深窅，下垂若磬，訇訇
铿铿，仙籁互应。奥乎浏浏，黝乎幽幽，洵仙人之所栖，
分三岛而兹留。”坏乌石，块虎丘，躧天姥，肩罗浮，足不
及历，眸不及收，耳不尽接，心不及谋，攒奇聚怪。洞府
仙州，洵海南之异地；岂羡吞吐云梦者八九，而远觅
岛外之麟洲。